วงการ Healthcare ไทย ในยุค Digital Disruption
การมาถึงของยุค Digital Disruption ทำให้หลายธุรกิจที่ไม่สามารถปรับตัวได้ ต่างก็ล้มหายไป  ทั้งหมดนี้เริ่มจากยุคแรกที่ ธุรกิจที่สามารถเข้ามาแทนได้โดยง่าย เพราะธุรกิจนั้นไม่มีสิ่งของจับต้องได้อยู่แล้ว ทำให้ผู้ครองครองเทคโนโลยีสามารถขยายธุรกิจไปทั่วโลกได้อย่างรวดเร็ว เช่น โฆษณา เพลง การจองโรงแรม  ในยุคต่อมาคือการเริ่มเอาเทคโนโลยีเข้าไปช่วยให้บริการของที่จับต้องได้ เช่น การเรียกรถโดยสาร การส่งของ การส่งอาหาร  การ Disruption กำลังดำเนินต่อไปในยุคถัดไป ซึ่งจะกระทบกับภาคธุรกิจดั้งเดิมที่มีตัวตนที่จับต้องได้อย่างที่เรานึกไม่ถึง และหนึ่งในนั้นก็คือธุรกิจ Healthcare..  เรื่องนี้น่าสนใจอย่างไร ลงทุนแมนจะเล่าให้ฟัง
26 ธ.ค. 2562

วงการ Healthcare ไทย ในยุค Digital Disruption / โดย ลงทุนแมน
การมาถึงของยุค Digital Disruption
ทำให้หลายธุรกิจที่ไม่สามารถปรับตัวได้ ต่างก็ล้มหายไป
ทั้งหมดนี้เริ่มจากยุคแรกที่ ธุรกิจที่สามารถเข้ามาแทนได้โดยง่าย
เพราะธุรกิจนั้นไม่มีสิ่งของจับต้องได้อยู่แล้ว
ทำให้ผู้ครอบครองเทคโนโลยีสามารถขยายธุรกิจไปทั่วโลกได้อย่างรวดเร็ว
เช่น โฆษณา เพลง การจองโรงแรม
ในยุคต่อมาคือการเริ่มเอาเทคโนโลยีเข้าไปช่วยให้บริการของที่จับต้องได้ เช่น การเรียกรถโดยสาร การส่งของ การส่งอาหาร
การ Disruption กำลังดำเนินต่อไปในยุคถัดไป ซึ่งจะกระทบกับภาคธุรกิจดั้งเดิมที่มีตัวตนที่จับต้องได้อย่างที่เรานึกไม่ถึง
และหนึ่งในนั้นก็คือธุรกิจ Healthcare..
เรื่องนี้น่าสนใจอย่างไร
ลงทุนแมนจะเล่าให้ฟัง
┏━━━━━━━━━━━━┓
Blockdit โซเชียลมีเดีย รูปแบบใหม่
┗━━━━━━━━━━━━┛
เริ่มจากที่ประเทศจีน ซึ่งในขณะนี้มีแอปพลิเคชัน Good Doctor
ของบริษัท Ping An Healthcare and Technology
เป็นแพลตฟอร์มที่ช่วยอำนวยความสะดวกให้แก่ผู้ป่วย 
ทั้งการนัดหมายแพทย์ รับคำปรึกษาทางการแพทย์ รับใบสั่งยา ไปจนถึงซื้อยา
นับว่าเป็นบริการในธุรกิจ Healthcare แบบครบวงจรบนโลกดิจิทัล
เช่นเดียวกับทางฝั่งสหรัฐอเมริกา
บริษัทยักษ์ใหญ่อย่าง Amazon ได้เข้าซื้อ Pillpack ร้านขายยาออนไลน์
ที่ช่วยจัดเรียงยาของผู้ป่วยตามใบสั่งแพทย์ ให้เป็นแพ็กส่วนตัว และส่งตรงถึงบ้าน
ซึ่งช่วยเพิ่มความสะดวกให้ผู้ป่วยไม่ต้องไปรับยาที่ร้านขายยา
แล้วอุตสาหกรรม Healthcare ในประเทศไทย 
มีการปรับตัวอย่างไรบ้างในยุค Digital Disruption?
หนึ่งในเคสที่น่าสนใจคือ เครือ รพ.เปาโล - พญาไท ที่ได้นำเอาประโยชน์ของดิจิทัล
มาออกแบบเป็นแอปพลิเคชัน ซึ่งมีฟังก์ชันเก็บข้อมูลแบบสอบถามเบื้องต้นจากผู้รับบริการ
และนำผลของการตรวจสุขภาพของผู้รับบริการมาวิเคราะห์
ออกแบบเป็น “แผนการดูแลสุขภาพเฉพาะบุคคล” หรือ Personalized Checkup
เรื่องนี้น่าสนใจอย่างไร?
เมื่อก่อนการตรวจสุขภาพเราอาจจะคิดว่าแต่ละคนก็ต้องตรวจคล้ายๆ กันตามแพ็กเกจที่ผู้ตรวจเลือก
แต่จริงๆแล้ว สุขภาพของแต่ละคนแตกต่างกัน และการทำให้ Personalized หมายความว่า บุคลากรทางการแพทย์จะวางแผนดูแลสุขภาพของคนไข้ให้เป็นเฉพาะแต่ละบุคคลได้อย่างเหมาะสม
แอปพลิเคชันนี้จะเปิดตัวในปีหน้า ซึ่งก็น่าติดตามว่าจะเป็นอย่างไร
และเราก็น่าจะได้เทคโนโลยีเข้ามาเปลี่ยนวงการ Healthcare ในประเทศไทยมากขึ้นอีกในอนาคต
ธุรกิจโรงพยาบาลเอกชนไทยเป็นหนึ่งในธุรกิจที่สามารถเชิดหน้าชูตาให้กับประเทศไทย 
จะเห็นได้จากคนไข้ต่างชาติที่เข้ามารับการรักษามีจำนวนมากในทุกๆ ปี
ซึ่งก็ต้องเอาใจช่วยให้โรงพยาบาลเอกชนไทยปรับตัวได้ และเอาชนะบริษัทเทคโนโลยีข้ามชาติที่จะเข้ามารุกตลาดนี้ในอนาคต..
----------------------
Blockdit โซเชียลมีเดีย รูปแบบใหม่
----------------------